Platvorm (infotehnoloogia)
Platvorm on infotehnoloogias arvuti riistvara arhitektuur ja tarkvaraline baas, mis koos võimaldavad kasutada rakendustarkvara. Platvorm koos rakendustarkvaraga moodustab arvutisüsteemi. Riistvaraplatvorm ehk platvormi riistvaraline osa on füüsilise arvuti tüüp (nt. personaalarvuti, superarvuti) ning selle arhitektuur (nt. x86, ARM, CISC, RISC). Tarkvaraplatvorm on platvormi tarkvaraline osa. Selle hulka kuuluvad süsteemitarkvara (operatsioonisüsteem) ning tarkvara vahekihid, nt. Java platvorm või .NET-raamistik.